open-index/open-wikipedia-markdown huggingface dataset:
Huwwara

**Huwwara** () on pikkukaupunki Palestiinan Länsirannalla Nablusin kaupungin eteläpuolella. Sen asukasluku oli vuonna 2017 arviolta 6&nbsp;601.

## Maantiede

Huwwara siajitsee Palestiinan Länsirannalla Nablusin kuvernementissa noin 7,3 kilometriä Nablusin kaupungista etelään. Huwwaran naapuripaikkakuntia ovat Awarta, Odala ja Beita idässä, Zatara ja Yasuf etelässä, Jammain ja Einabus lännessä, sekä Asira al-Qibliya ja Burin pohjoisessa. Huwwarasta vieressä sijaitsevat myös lännessä Yitzharin ja etelässä Kfar Tapuachin Israelin siirtokunnat. Huwwaran korkeus merenpinnasta on 503 metriä.

Vuoden keskimääräinen lämpötila Huwwarassa on 17&nbsp;°C. Vuotuinen sadanta on 578&nbsp;mm.

## Historia
Huwwaran nimi on johdettu sanasta *Al-Hur*, joka itsessään on johdettu syyrian kielestä ja se viittaa valkoiseen tai vaaleaan maaperään.

Edward Robinson kuvaili vuonna 1838 kylää "suureksi ja vanhaksi". Palestine Exploration Fundin *Survey of Western Palestine* vuodelta 1882 kuvailee kylää hajanaisesti rakennetuksi paikkakunnaksi Garisiminvuoren juurella, jonka rakennukset on tehty kivestä ja mudasta.

Oslon rauhanprosessissa Huwwarra jaettiin vuonna 1995 osaksi aluetta B ja C. Alue B kattaa noin 38&nbsp;% ja on kokonaan palestiinalaishallinnossa. Israel vastaa hallinnosta ja turvallisuudesta alueella C. Huwwarran kunnanvaltuusto perustettiin vuonna 1998. Kylä on ollut usein Israelin ja palestiinalaisten välisen konfliktin näyttämö. Sen vierestä kulkeva valtatie 60 on huomattava etelä-pohjoissuuntainen liikenneväylä Länsirannalla. Paikalla on käyty yhteenottoja palestiinalaisten, Israelin turvallisuusjoukkojen ja siirtolaisten välillä.

## Väestö
Palestiinan tilastokeskuksen vuoden 2017 arvion mukaan Huwwaran asukasluku oli 6&nbsp;601. Vuonna 2007 asukasluku oli 5&nbsp;486.

## Lähteet
Leon Markiewicz

**Leon Markiewicz** (23. syyskuuta 1928 Vilna – 4. helmikuuta 2024) oli puolalainen musiikkitieteilijä.

Markiewicz opiskeli vuosina 1949–1955 Katowicen musiikkikorkeakoulussa ja sai vuonna 1970 tohtorinarvon Varsovan yliopistosta. Hän työskenteli vuodesta 1955 Katowicen musiikkikorkeakoulussa. Hän oli muun muassa sen musiikin teorian laitoksen johtaja vuosina 1968–1970, rehtori vuosina 1979–1981 ja musiikkipedagogiikan laitoksen johtaja vuodesta 1981. Markiewicz myös johti Częstochowan opettajakorkeakoulun musiikkipedagogiikan laitosta vuosina 1978–1991.

Markiewicz kirjoitti muun muassa monografiat Bolesław Szabelskista ja Grzegorz Fitelbergistä. Lisäksi hän tarkasteli Karol Szymanowskin työtä. Kaikkiaan Markiewicz teki tutkijana noin 140 julkaisua enimmäkseen sleesialaisesta musiikkikulttuurista ja aikansa musiikista. Hän työskenteli konserttiarvostelijana ja teki radio- ja televisiolähetyksiä. Markiewicz sai urallaan monia palkintoja ja tunnustuksia, kuten Jälleensyntyneen Puolan ritarikunnan ritarin (1979) ja upseerin (1997) ristit.

## Lähteet
Uuno Varjo

**Uuno Johan Varjo**, vuoteen 1934 **Wahrman** (7. maaliskuuta 1921 Lappee – 19. helmikuuta 1987) oli suomalainen maantieteilijä ja professori.

## Henkilöhistoria
Varjon vanhemmat olivat asemamies Lennart Johan Varjo ja Helena Vesterinen ja puoliso vuodesta 1951  sairaanhoitaja Taimi Kontkanen, Varjo tuli ylioppilaaksi Turun suomalaisesta yhteiskoulusta 1942 ja valmistui Turun yliopistosta filosofian kandidaatiksi 1953 ja lisensiaatiksi 1956. Filosofian tohtoriksi hän väitteli siellä 1959.

Varjo oli Turun kaupungin ylimääräinen kartoittaja 1951–1953, Turun yliopiston maantieteen assistentti 1953–1960, dosentti 1959–1961 ja vt. apulaisprofessori 1957–1958. Oulun yliopiston maantieteen vt. professori hän oli 1959–1961 ja sitten professori, maantieteen laitoksen esimies 1959–1985 ja johtaja vuodesta 1985 sekä filosofisen tiedekunnan dekaani 1969–1972 ja luonnontieteellisen tiedekunnan dekaani 1972–1975.

Varjolla oli myös useita oman alansa ja muita suomalaisia ja kansainvälisiä asiantuntija- ja luottamustehtäviä. Hän oli muun muassa Turun yliopiston ylioppilaskunnan pääsihteeri 1948–1951 ja esimies 1953–1955, Oulun yliopiston ylioppilaskunnan inspehtori 1959–1961, Oulun kesäyliopiston rehtori 1967–1968, Kainuun kesäyliopiston rehtori 1968–1974, Presidentti Urho Kekkosen säätiön varapuheenjohtaja 1960–1970 ja Rajaseutuliiton puheenjohtaja 1974–1986.

## Julkaisuja
* *Landschaft und Landwirtschaft im südwestlichen Finnland*, 1956 (väitöskirja)
* *Nousiaisten Nummenkylän iänmääritysmenetelmä*, 1958
* *Farming in Finland: Typology and Economics*, 1977
* *Observations on the mapping of the village of Nummi in the parish of Nousiainen in 1786*, 1986
* *Norden: Man and Environment*, 1987 (toim. W. Tietzen kanssa).

## Lähteet

## Aiheesta muualla
*
Atena Paško

**Atena-Svjatomyra Vasylivna Paško** (; 10. lokakuuta 1931 Prusy, Drohobyczin piirikunta, Lwówin voivodikunta, Puola (nyk. Bystrytsja, Drohobytšin piiri, Lvivin alue, Ukraina) – 20. maaliskuuta 2012 Kiova, Ukraina) oli ukrainalainen poliittinen aktivisti, runoilija ja metsäalan toimija.

Kemian insinööri Paško valmistui Lvivin metsäkorkeakoulusta Hän puolusti 1960-luvulla toisinajattelijoita ja joutui itse siitä vainotuksi. Ukrainan itsenäistyttyä uudelleen hänet valittiin Ukrainan naisliiton puheenjohtajaksi.

Paško aloitti runoilijana 1960-luvulla, jolloin hänen runojaan julkaistiin virallisissa julkaisuissa.

Paškon puoliso oli 1999 kuollut poliittinen aktivisti Vjatšeslav Tšornovil. Paško on haudattu Baikoven hautausmaalle.

## Lähteet

## Aiheesta muualla
Gauriloff

**Gauriloff** on muun muassa seuraavien kolttasaamelaisten henkilöiden sukunimi:

* Jaakko Gauriloff (s. 1939), laulaja
* Katja Gauriloff (s. 1972), elokuvaohjaaja
* Leo Gauriloff (1956–2019), laulaja, kitaristi ja säveltäjä
Origin of Fire

**Origin of Fire** on suomalaisen melodista death metalia esittävän Mors Subita -yhtyeen neljäs albumi. Sen julkaisi 13. lokakuuta 2023 Out of Line Records.

## Kappaleet

## Kokoonpano
* Eemeli Bodde - Laulu
* Juho Näppä - Kitara
* Mika Lammassaari - Kitara
* Mika Junttila - Kitara
* Ville Miinala - Rummut

## Tuotanto
* Tue Madsen - miksaus, masterointi
* Nikos Stavridakis - kansitaide

## Arvostelut
* Soundi: 
* Kaaoszine: 

## Lähteet

## Aiheesta muualla
* 
* 
* Albumi ''Origin of Fire'' Bandcamp -sivustolla
Air Moorean lento 1121

**Air Moorean lento 1121** oli Air Moorean reittilento Ranskan Polynesian Moorean lentoasemalta Tahitin saarella sijaitsevalle Faa’an kansainväliselle lentoasemalle. Lennolla 9. elokuuta 2007 käytetty de Havilland Canada DHC-6 Twin Otter syöksyi maahan heti lentoonlähdön jälkeen. Konessa olleista 20 matkustajasta ja miehistön jäsenestä kaikki kuolivat.

## Lähteet
Forssan vapaaseurakunta

**Forssan vapaaseurakunta** on Forssassa toimiva vapaaseurakunta, jonka toimitilana on Forssan torin laidalla, Hämeentien varressa sijaitseva Torikirkko. Seurakunta on perustettu vuonna 1922. Seurakunnan pastori on Pekka Murtolahti. Seurakunta kuuluu Suomen Vapaakirkko -kirkkokuntaan.

Seurakunnan toimintaan kuuluvat seurakuntatyön lisäksi lapsityö, nuorisotyö, katukirkkotyö, maakuntatyö Urjalassa, lähetystyö Ecuadorissa, Espanjassa ja Israelissa sekä avioparityö. Vapaaseurakunnalla on myös kirpputori, jonka tuotto käytetään lähetystyön tukemiseen.

## Historia
Vapaakirkollisuus saapui Tammelan pitäjään vuonna 1885, jolloin kansakoulunopettaja Antti Tarkkanen saarnasi Tammelassa ja Forssassa. Forssan vapaaseurakunnan syntyyn vaikutti myös opettaja Juho Hyytinen, joka toimi julistustyössä paikallisesti sekä lähetystyöntekijänä Kiinassa. Forssan vapaaseurakunta perustettiin 17. joulukuuta 1922. Perustamiskokouksen puheenjohtajana toimi Aabraham Terävä. Seurakunnan perustaminen liittyi uskonnonvapauslain voimaan astumiseen vuoden 1923 alusta. Seurakunta toimi perustamisestaan lähtien pitkään Tampereen Vapaakirkkoseurakunnan alaisuudessa.

Sota-aikana seurakunnan toimintaan vaikutti erityisesti helluntaiseurakunnan tulo paikkakunnalle. 1980-luvulla seurakunta järjestäytyi uudelleen itsenäiseksi seurakunnaksi. Forssan vapaaseurakunnan alaisuudessa on toiminut Urjalan seurakuntapiiri. Loimaan vapaaseurakunta itsenäistyi seurakunnan yhteydestä vuonna 2022.

## Toimitilat
Seurakunta toimi pitkään vaihtuvissa toimitiloissa. Aluksi se kokoontui valokuvaaja Södergreniltä vuokratuissa tiloissa. Myöhempiä kokoontumispaikkoja ovat olleet muun muassa Aili Tuomen kaupan alakerta Kauppakatu 25:ssä  sekä Pelastusarmeijan rukoushuone Käsityöläiskatu 38:ssa. Viimeksi ennen omaa seurakuntatilaa seurakunta kokoontui Munkinaistentie 3:ssa.

Seurakunta osti oman rukoushuoneen, joka nimettiin Torikirkoksi, marraskuussa 1999. Torikirkon kokoussaliin mahtuu noin 200 henkilöä. Lisäksi kirkossa on keittiö ja kahvio, pyhäkoulun pitopaikka, toimisto sekä lähetyskirpputori. Torikirkko on alunperin Forssa-Finlaysonin vuonna 1901 rakennuttama talo, joka on palvellut forssalaisia kulttuuri- ja vapaa-ajan tilana. Torikirkkona talo vihittiin käyttöön 26. maaliskuuta 2000.

## Katso myös
* Luettelo Suomen vapaaseurakunnista

## Lähteet
United Airlinesin lento 173

**United Airlinesin lento 173** oli United Airlinesin Yhdysvaltain sisäinen reittilento New Yorkin John F. Kennedyn kansainväliseltä lentoasemalta Oregonin Portlandin kansainväliselle lentoasemalle. Se teki välilaskun Coloradon Stepletonin kansainvälisellä lentoasemalla. Lennolla 28. joulukuuta 1978 käytetty Douglas DC-8-61 syöksyi maahan lähellä Portlandia polttoaineen loppumisen vuoksi.

Miehistö havaitsi lähestymisen aikana laskutelineiden toimintahäiriön eikä ollut varma, olivatko ne täysin alhaalla. Miehistö päätti tehdä vianmäärityksen noin puolentoista kilometrin korkeudella, ja kone valmisteltiin hätälaskuun. Laskeutumista varten tarvittavaa polttoaineen määrää ei kuitenkaan juurikaan huomioitu, minkä takia se loppui, ja kone putosi noin kymmenen kilometriä koilliseen lentoasemalta. Koneessa oli 189 matkustajaa ja miehistön jäsentä, joista kymmenen kuoli ja 23 loukkaantui vakavasti. Syöksyn aikana maahan kaivautui noin 470 metriä pitkä ja 39 metriä leveä kaivauma.

## Lähteet
* 

### Viitteet
Tuomo Rysti

**Tuomo Rysti** (27. maaliskuuta 1953 Lauritsala – 26. heinäkuuta 2021 Espoo) oli suomalainen ohjaaja ja ääninäyttelijä. Hänen ohjaamiaan elokuvia ovat esimerkiksi *[[Ihantalan ihme (2001)|Ihantalan ihme]]* (2001), *[[Taistelu Laatokan Karjalassa]]* (2005) ja *[[Talvisota – ensimmäinen torjuntavoitto]]* (2007).

## Elokuvat
Tuomo Rysti on ohjannut yhteensä kuusi elokuvaa:
* *[[Ihantalan ihme]]* (2001)
* *[[Korpisodan suurvoitto]]* (2003)
* *[[Taistelu Laatokan Karjalassa]]* (2005)
* *[[Talvisota - ensimmäinen Torjuntavoitto]]* (2007)
* *[[Suomen tie jatkosotaan]]* (2009)
* *[[Viimeiseen mieheen]]* (2010)

## Filmografia
### Dubbaukset

## Lähteet
Jackie’s Strength

**Jackie’s Strength** on yhdysvaltalaisen laulaja-lauluntekijä Tori Amosin kappale ja single vuodelta 1998. Amos on säveltänyt ja tuottanut kappaleen itse. ”Jackie’s Strength” julkaistiin singlenä Amosin albumilta *[[From the Choirgirl Hotel]]* (1998). Kappaleen remix-versiosta tuli klubihitti ja se nousi Yhdysvalloissa dance club -listan ykköseksi.

## Taustaa
”Jackie’s Strength” on pianoballadi. Amos kirjoitti kappaleen mentyään kihloihin 1997. Hän meni naimisiin miksaaja Mark Hawleyn kanssa helmikuussa 1998. Sanoitukset käsittelevät hänen tunteitaan ja pelkojaan naimisiin menoon liittyen. Kappaleessa hän karkaa paikalta hääpäivänään ennen vihkimistä. Amos kuvaa sanoituksissa lisäksi omia ja siskonsa muistoja heidän lapsuudestaan ja nuoruudestaan. Yksi hänen siskonsa kertomista muistoista on päivältä, jolloin John F. Kennedy ammuttiin ja heidän äitinsä Mary rukoili Jackie Kennedylle voimia. Kappaleen nimi tulee tästä. 

## Julkaisu ja kaupallinen menestys
”Jackie’s Strength” on mukana albumilla *[[From the Choirgirl Hotel]]*, joka ilmestyi 5. toukokuuta 1998. Kappale julkaistiin singlenä Yhdysvalloissa ja Kanadassa 15. syyskuuta 1998. Singlen B-puolina olivat albumilta pois jääneet kappaleet ”Never Seen Blue” ja ”Beulah Land”. CD-singlellä oli myös ”Jackie’s Strength” ja ”Raspberry Swirl” -videot. Single nousi Yhdysvalloissa Billboard Hot 100 -listan sijalle 54.

Albert Cabrera ja Warren Rigg tekivät kappaleesta useamman dance-remixin. Remixit julkaistiin omana singlenään 23. helmikuuta 1999. Singlellä oli myös John Wicksin ja King Brittin remix kappaleesta ”Father Lucifer”.  Remix-single nousi Yhdysvalloissa dance club play -lista ykköseksi.

Uudelleen miksattu versio alkuperäisestä kappaleesta lisättiin Amosin kokoelma-albumille *[[Tales of a Librarian]]* (2003).  ”Jackie’s Strength” on myös mukana kokoelmalla *[[A Piano: The Collection]]* (2006).  Amos levytti kappaleen uudelleen albumille *[[Gold Dust]]* (2012).

## Musiikkivideo
Kappaleelle tehtiin musiikkivideo, jonka ohjasi kuvaaja James Brown. Se kuvattiin kokonaan mustavalkoisena. Video esittää skenaariota, jossa Amos pakenee häistään. Video on julkaistu myöhemmin videokokoelmilla *[[Complete Videos 1991–1998]]* (1998) ja *[[Fade to Red]]* (2006).

## Singlen kappaleet

## Muusikot
* Tori Amos – laulu, piano, tuotanto
* Steve Caton – kitara
* Justin Meldal-Johnsen – basso
* Matt Chamberlain – rummut
* David Firman – orkesterin johto
* Lontoon sinfoniaorkesteri – jousisoittimet
* John Philip Shenale – jousien sovitus
* Mark Hawley – äänitys, miksaus
* Marcel van Limbeek – äänitys, miksaus
* Rob van Tuin – assistentti (äänitys ja miksaus)
* Jon Astley – masterointi

* Albert Cabrera – remiksaus, remix-versioiden tuotanto
* Warren Rigg  – remiksaus, remix-versioiden tuotanto

## Listasijoitukset

## Lähteet

## Aiheesta muualla
* Jackie’s Strength -musiikkivideo (Apple Music)
* Jackie’s Strength -kappale (YouTube)
* Jackie’s Strength, Tales of a Librarian -albumin versio (YouTube)
* Jackie’s Strength, Gold Dust -albumin versio (YouTube)
* Jackie’s Strength -singlet Discogs-sivustolla
Styroplast

**Styroplast** on vuonna 1977 perustettu rakennusalan yritys. Routaeristeitä ja EPS-eristelevyjä valmistava yritys siirtyi vuonna 2018 Finnfoamin omistukseen.

## Lähteet
Olena Tšekan

**Olena Tšekan** (1946–2013) oli ukrainalainen näyttelijä. Hän näytteli sekä elokuvissa että teatterissa. Tšekan oli myös journalisti. Hänen tavoitteenaan oli itsenäinen Ukraina kirjoituksissa, joita hän kirjoitti muun muassa *[[Ukrainian Weekly]]* -lehdelle.

Tšekanin ensimmäinen rooli oli Andrei Tarkovskin ohjaamassa elokuvassa *[[Solaris]]*. Tšekan kuoli aivokasvaimeen.

Tšekanin elämästä on julkaistu kaksiosainen englanninkielinen teos, jonka ensimmäinen osa koostuu hänen tekemistään merkittävien eurooppalaisten henkilöiden haastatteluista, ja toisen osan kirjoittajina on useiden esittävien taiteiden alojen tuntijoita. Sen on toimittanut Tšekanin poika Bohdan Rodyuk Chekan.

## Lähteet

## Kirjallisuutta
* *Olena Chekan – The Quest for a Free Ukraine*, 2015
* *Olena Chekan – Hymns to Ukrainian Art*, 2016

## Aiheesta muualla
Anonyymi työnhaku

**Anonyymi työnhaku** tai **anonyymi rekrytointi** tarkoittaa menettelyä, jossa työhakemuksia käsitellään ilman tunnistetietoja mahdollisesti siihen saakka, kunnes päätetään, kuka kutsutaan haastatteluun. Hakemusten käsittelyvaiheessa niistä poistetaan henkilöön viittaavat tiedot kuten nimi, syntymäaika, sukupuoli, osoite ja äidinkieli. Valinnassa keskitytään henkilön osaamiseen, koulutukseen ja työkokemukseen, ja työhaastatteluun pääsy tehdään näillä perusteilla.

## Perusteluja
Anonyymiä rekrytointia on perusteltu keinona edistää monimuotoisuutta ja yhdenvertaisuutta. Suomen sosiaali- ja terveysministeriö (STM) on katsonut, että anonyymi rekrytointi lisää työnhakijoiden tasa-arvoisia ja yhdenvertaisia mahdollisuuksia. STM:n mukaan ”Anonyymin rekrytoinnin tavoitteena on, ettei mikään työn kannalta epäoleellinen asia vaikuttaisi rekrytointiprosessissa työnhakijan mahdollisuuksiin edetä työhaastatteluun. Menetelmä saattaa toisaalta tuoda näkyväksi myös mahdollisen tiedostamattoman stereotyyppisen ajattelun.”  

## Soveltaminen
Helsingin kaupunki on tehnyt anonyymista työnhausta vaihtoehtoisen kanavan työntekijöiden palkkaamiseen. Joitakin anonyymin työnhaun osia on käytössä myös muualla. Esimerkiksi S-ryhmä ei  kysy työnhakijan ikää. Anonyymi rekrytointi on Metsä Groupin käyttämä pääasiallinen rekrytointitapa.

## Tutkimuksia
Helsingin kaupungin tekemä anonyymin rekrytoinnin kokeilu antoi viitteitä siitä, että anonyymi työnhaku voisi olla hyvä keino vähentää syrjintää työntekijöiden valinnassa.  Menettelystä hyötyivät yli 55-vuotiaat ja ne, joilla oli vieraskielinen nimi.  Tunnistetietojen puuttumisella ei kuitenkaan ollut vaikutusta haastatteluun kutsuttujen sukupuolijakautumaan.

Tutkimukset ovat useimmiten osoittaneet, että anonyymia hakua käytettäessä haastatteluvaiheeseen pääsee enemmän hakijoita joistakin vähemmistöryhmistä kuin muuten. On myös saatu tästä poikkeavia tuloksia. Ranskassa anonyymi haku vähensi vähemmistöön kuuluvien kutsumista haastatteluun. Saksassa se lisäsi heidän kutsumistaan, jos työnantajan asenteet näihin ryhmiin olivat kielteisiä, mutta vähensi, jos asenteet olivat myönteisiä.

## Kritiikkiä
Yhdysvalloissa orkesterimuusikoiden anonyymia rekrytointia on vastustettu, koska se voi johtaa yksipuolisiin valintoihin. Kritiikin mukaan orkestereiden kokoonpanossa tulee ottaa huomioon rotujen, sukupuolten ja muitten tekijöiden moninaisuus. 

## Lähteet
Kerkkoon VPK

**Kerkkoon VPK** on Itä-Uudenmaan pelastuslaitoksen alueella Kerkkoon kylästä käsin toimiva sopimuspalokunta tunnuksella IU53. Se perustettiin vuonna 1934 Kerkkoon alueella toimineen Oy Urheilutarpeita – Sportartiklar Ab:n (Karhun) tehdaspalokunnaksi.

Kerkkoon VPK:lla on tilat vanhan kyläkaupan läheisyydessä Kerkkoon kylän keskustassa, Porvoossa. Se hyödyntää nykyään myös Suomenkylän VPK:n sammutuskalustoa ja tiloja.
VPK:n toimintaa ylläpitää 21. toukokuuta 1935 rekisteröity yhdistys Kerkkoon Vapaaehtoinen Palokunta ry.

## Lähteet
* https://www.kerkkoo.fi/yleista/yhdistykset/
* Kerkkoon VPK:n paperiset asiakirjat.
Thom Tillis

**Thomas Ronald ”Thom” Tillis** (s. 30. elokuuta 1960 Jacksonville, Florida) on yhdysvaltalainen republikaanipoliitikko. Hän on edustanut Pohjois-Carolinan osavaltiota Yhdysvaltain senaatissa vuodesta 2015 lähtien voitettuaan istuvan demokraattisenaattori Kay Haganin vuoden 2014 senaatinvaaleissa. Tätä ennen hän oli Pohjois-Carolinan edustajainhuoneen jäsen vuosina 2007–2015 ja toimi sen puhemiehenä vuosina 2011–2015.

Tillis vastustaa Obamacarea ja on senaatissa äänestänyt useamman kerran sen kumoamisen puolesta. Pohjois-Carolinan edustajainhuoneessa hän tuli tunnetuksi samaa sukupuolta olevien avioliiton vastustamisesta. Vuonna 2022 hän oli kuitenkin yksi 12 republikaanisenaattorista, jotka äänestivät lain puolesta, joka tunnustaa samaa sukupuolta olevien avioliiton liittovaltiotasolla ja jonka mukaan osavaltioiden tulee tunnustaa muissa osavaltioissa solmitut avioliitot.

Kesäkuussa 2025 Tillis ilmoitti, ettei aio pyrkiä kolmannelle kaudelle Yhdysvaltain senaatissa vuoden 2026 vaaleissa. Ilmoitus tuli vain päivä sen jälkeen, kun presidentti Donald Trump oli arvostellut Tillisiä sosiaalisessa mediassa tämän vastustettua republikaanien ajamaa lakipakettia, jota Trump oli tukenut. Tillis perusteli päätöstään muun muassa halulla viettää enemmän aikaa perheensä kanssa.

## Lähteet

## Aiheesta muualla
* Tillisin senaattisivut 
* Tillisin kampanjasivut
Achala Sachdev

**Achala Sachdev** (; 3. toukokuuta 1920 Peshawar, Brittiläinen Intia – 30. huhtikuuta 2012 Pune, Maharashtra, Intia) oli intialainen näyttelijä, joka työskenteli hindinkielisissä elokuvissa. Hänet muistetaan parhaiten äidin ja isoäidin rooleistaan, joista tunnetuin oli menestyselokuvassa *[[Waqt (vuoden 1965 elokuva)|Waqt]]* (1965).

## Yksityiselämä ja kuolema
Sachdevin ensimmäinen avioliitto Gyan Sachdevin kanssa päättyi eroon. Liitosta syntyi yksi poika, joka muutti myöhemmin Yhdysvaltoihin. Sachdevin toinen avioliitto oli Clifford Douglas Petersin kanssa, jonka kuoleman jälkeen hän asui yksin Punessa.

Syyskuussa 2011 Sachdev liukastui ja kaatui keittiössään murtaen jalkansa. Sen jälkeen hänellä diagnosoitiin useita veritulppia aivoissaan. Tämä johti täydelliseen halvaantumiseen ja näön menetykseen. Hän kuoli hengitysvajaukseen 91-vuotiaana sairaalassa Punessa 30. huhtikuuta 2012.

## Valikoitu filmografia
* *[[Footpath (vuoden 1953 elokuva)|Footpath]]* (1953)
* *[[Chandni Chowk (elokuva)|Chandni Chowk]]* (1954)
* *[[Journey Beyond Three Seas|Pardesi]]* (1957)
* *[[Miss Mary (vuoden 1957 elokuva)|Miss Mary]]* (1957)
* *[[Dil Ek Mandir]]* (1963)
* *[[Shagun]]* (1964)
* *[[Sangam (elokuva)|Sangam]]* (1964)
* *[[Arzoo (vuoden 1965 elokuva)|Arzoo]]* (1965)
* *[[Waqt (vuoden 1965 elokuva)|Waqt]]* (1965)
* *[[Mere Sanam]]* (1965)
* *[[Hamraaz]]* (1967)
* *[[Mera Naam Joker]]* (1970)
* *[[Hare Rama Hare Krishna]]* (1971)
* *[[Daag (vuoden 1973 elokuva)|Daag]]* (1973)
* *[[Chandni]]* (1989)
* *[[Dilwale Dulhania Le Jayenge]]* (1995)
* *[[K3G – Ilon päiviä, surun päiviä]]* (2001)

## Lähteet

## Aiheesta muualla
* 
*
Återställ Våtmarker

**Återställ Våtmarker** on vuonna 2022 perustettu ruotsalainen ilmastoliike. Se ei toimi muodollisesti järjestönä eikä sen jäsenmäärä ole tarkasti määritettävissä, mutta toimintaan osallistuu liikkeen edustajan arvion mukaan parisataa henkilöä (2024). Återställ Våtmarker kuuluu kansainväliseen ilmastoliikkeiden A22-verkostoon, jonka muita jäsenliikkeitä ovat muiden muassa Letzte Generation ja Just Stop Oil.

Återställ Våtmarker on toiminnassaan muun muassa tukkinut moottoriteitä. Liikkeen Tukholmassa elokuussa 2022 pitämä mielenosoitus oli ambulanssin tiellä. Tapaus johti rikostuomioihin. Kolme ihmistä tuomittiin tapauksesta, jossa toukokuussa 2023 liikkeen toimijat ryntäsivät lavalle kesken *[[Tanssii tähtien kanssa]]* -ohjelman finaalin. 

Vuonna 2024 Återställ Våtmarker on vastustanut suomalaisen valtioyhtiö Neovan turpeennostoa Ruotsissa. Liike osoittikin mieltään Suomen suurlähetystön edessä Tukholmassa toukokuussa 2024 ja piti elokuussa 2024 Grimsåsissa mielenosoituksen, jossa aktivistit kiinnittivät itsensä ketjuilla Neovan työkoneisiin. 25. syyskuuta 2024 Återställ Våtmarker töhri turpeennostoa vastustaakseen Eduskuntatalon pylväät verenpunaisella maalilla Helsingissä. Tekoon osallistui myös Elokapina. Aktivistit vaativat, että Neova lopettaa turpeennoston Ruotsissa ja että Suomi luopuu toiminnan tukemisesta.

Återställ Våtmarkerin perustivat ympäristöaktivistit Helen Wahlgren ja Alfred Westh.

## Lähteet

## Aiheesta muualla
* Viralliset sivut
Pekka Pärnänen

**Pekka Martti Juhani Pärnänen** (s. 3. joulukuuta 1957) on suomalainen juristi, joka toimi työtuomioistuimen presidenttinä vuosina 2018–2025. Hän on toiminut myös muun muassa hovioikeudenlaamannina ja -neuvoksena, käräjätuomarina sekä työtuomioistuinneuvoksena.

## Ura
Pärnänen valmistui oikeustieteen kandidaatiksi Helsingin yliopistosta vuonna 1981 ja sai varatuomarin arvon vuonna 1983.

Pärnänen on työskennellyt Itä-Suomen hovioikeuden viskaalina vuosina 1984–1996, jolloin hän toimi myös joitain vuosia oikeusneuvosmiehenä Iisalmen ja Kuopion raastuvanoikeuksissa, Kuopion käräjäoikeuden käräjätuomarina vuosina 1996–2007 sekä Itä-Suomen hovioikeuden hovioikeudenneuvoksena vuosina 2005–2012 ja hovioikeudenlaamannina eli osaston johtajana vuosina 2012–2018, jolloin hän toimi myös Ylivieska-Raahen käräjäoikeuden määräaikaisena laamannina vuosina 2017–2018. Työtuomioistuimessa hän on toiminut työtuomioistuinneuvoksena vuosina 2010–2011 ja presidenttinä vuosina 2018–2025. Hän on myös toiminut erityisasiantuntijana ja hallitusneuvoksena oikeusministeriössä vuosina 2007–2010.

Pärnänen on toiminut myös työneuvoston puheenjohtajana, tuomarinvalintalautakunnan jäsenenä sekä Suomen Asianajajaliiton valvontalautakunnan jäsenenä ja varajäsenenä.

## Yksityiselämä
Pärnäsen puoliso on hallinto-oikeustuomari Sinikka Kangasmaa.

## Lähteet
Trevor Carlin

**Trevor Carlin** (s. 13. maaliskuuta 1963) on brittiläinen Carlin Motorsport -autourheilutallin perustaja ja tallipäällikkö.

Carlin toimi Formula 1 -talli Jordanin urheilujohtajana kaudella 2005 seitsemän ensimmäisen kilpailun ajan, jolloin hänet korvasi tehtävässään Adrian Burgess.

## Lähteet
Pekka Orasmaa

**Pekka Johannes Orasmaa** (s. 2. joulukuuta 1946 Mäntyharju) on suomalainen juristi, joka toimi työtuomioistuimen presidenttinä vuosina 1994–2010.

## Ura
Orasmaa valmistui ylioppilaaksi Lahden lyseosta vuonna 1965 ja oikeustieteen kandidaatiksi Helsingin yliopistosta vuonna 1970. Hän sai varatuomarin arvon vuonna 1975.

Orasmaa työskenteli Tie- ja vesirakennushallituksen asiamiehenä vuonna 1971, oikeusministeriössä eri tehtävissä vuosina 1971–1975, Helsingin hovioikeuden ylimääräisenä hovioikeudenviskaalina vuosina 1975–1976 ja Vantaan tuomiokunnan käräjätuomarina vuosina 1976–1988. Hän työskenteli työtuomioistuimessa työtuomioistuinneuvoksena vuosina 1988–1994 ja presidenttinä vuosina 1994–2010. Lisäksi hän on toiminut erityisasiantuntijana lainvalmistelukunnassa, oikeusministeriön oikeushallinto-osaston erityisasiantuntijana vuosina 1982–1984 ja turvapaikkalautakunnan varapuheenjohtajana vuosina 1991–1994.

Orasmaa on toiminut useissa luottamustehtävissä eri järjestöissä, kuten Suomen kihlakunnan- ja kärjätuomarit ry:n hallituksen varajäsenenä ja jäsenenä vuosina 1978–1982, Suomen Kriminalistiyhdistyksen hallituksen jäsenenä vuosina 1978–1986, Työoikeudellisen yhdistyksen hallituksen jäsenenä 1995–2009 ja puheenjohtajana 2003–2009, European Association of Labour Courts -yhdistyksen hallituksen jäsenenä 1996–2010 ja presidenttinä 2001–2003 sekä Kansainvälisen työ- ja sosiaaliturvaoikeuden yhdistyksen hallituksen jäsenenä 2003–2009.

Orasmaa sai Suomen Valkoisen Ruusun komentajamerkin vuonna 2004. Vuonna 2010 hänet valittiin työoikeudellisen yhdistyksen kunniajäseneksi.

## Julkaisuja
* 
* 

## Lähteet
Hessdalenin kirkko

**Hessdalenin kirkko** () on Holtålenin kunnassa Norjassa sijaitseva puinen pitkäkirkko vuodelta 1940.

## Lähteet

## Aiheesta muualla
Nykirken kirkko

**Nykirken kirkko** () on Hortenin kunnassa Norjassa sijaitseva kivinen pitkäkirkko 1100-luvulta. Puinen torniosa valmistui vuonna 1848.

## Lähteet

## Aiheesta muualla
Løvøyn kappeli

**Løvøyn kappeli** () on Hortenin kunnassa Norjassa sijaitseva kivinen pitkäkirkko 1200-luvulta.

## Lähteet

## Aiheesta muualla
Hof (taajama)

**Hof** on taajama Holmestrandin kunnassa Vestfoldin läänissä Norjassa. Taajaman pinta-ala on 0,8 neliökilometriä ja asukasluku 915 vuonna 2023. Hof oli ennen kuntaliitosta Hofin kunnan keskustaajama.
## Lähteet
Hem (Norja)

**Hem** on taajama Larvikin kunnassa Vestfoldin läänissä Norjassa. Taajaman pinta-ala on 0,4 neliökilometriä ja asukasluku 676 vuonna 2023.
## Lähteet
Bastøyn kirkko

**Bastøyn kirkko** () on Hortenin kunnassa Norjassa sijaitseva kivinen pitkäkirkko vuodelta 1898.

Kirkko sijaitsee Bastøyn vankilan alueella.

## Lähteet

## Aiheesta muualla
Sibo

**Sibo** on taajama Bollnäsin kunnassa Gävleborgin läänissä Hälsinglandin historiallisessa maakunnassa Ruotsissa. Taajamassa oli 256 asukasta vuonna 2021.

## Lähteet

## Aiheesta muualla
Gunnar Hedlund

**Gunnar Hedlund** (1. syyskuuta 1900 – 26. marraskuuta 1989) oli ruotsalainen keskustapuolueen poliitikko, joka toimi puolueensa puheenjohtajana 1949–1971, kansanedustajana 1942–1976 ja Ruotsin sisäministerinä 1951–1957. Maanviljelijäperheessä kasvanut Hedlund oli koulutukseltaan juristi. Keskustapuolueen puheenjohtajana hän teki ensin hallitusyhteistyötä Tage Erlanderin johtamien sosiaalidemokraattien kanssa, mutta muun muassa lisäeläkekiistan (allmän tilläggspension, ATP) aiheuttaman välirikon jälkeen hän johdatti 1960-luvulla keskustapuolueen suurimmaksi oppositiopuolueeksi. Hänen kantavia teemojaan oli hajautuspolitiikka. Hedlund tunnettiin vähäsanaisena mutta sanavalmiina keskustelijana.
## Kuvia

Gunnar Hedlund - Halmstad 1950 (11309712764).jpg|Hedlund puhumassa Halmstadissa vuonna 1950.
Centern - Ungdomligt tänkande 1970.jpg|Keskustapuolueen vaalijuliste vuodelta 1970. Keskellä Hedlund, oikealla varapuheenjohtaja Thorbjörn Fälldin ja vasemmalla toinen varapuheenjohtaja Johannes Antonsson.
Hedlund - Med dottern Birgitta 1952 (11320339964).jpg|Gunnar Hedlund ja Birgitta-tytär.

## Lähteet

## Aiheesta muualla
MacOS Sequoia

**macOS Sequoia** on Applen tietokoneisiin suunnattu käyttöjärjestelmä, joka julkaistiin 16. syyskuuta 2024. Sen ensimmäinen julkinen beta julkaistiin 15. heinäkuuta 2024.

macOS Sequoia tukee seuraavia tietokoneita:
* iMac (2019 tai uudempi)
* iMac Pro (2017 tai uudempi)
* MacBook Air (2020 tai uudempi)
* MacBook Pro (2018 tai uudempi)
* Mac Mini (2018 tai uudempi)
* Mac Pro (2019 tai uudempi)
* Mac Studio (2022 tai uudempi)

## Lähteet
* macOS Sequoia - Apple (FI) *Apple.* Luettu 26.9.2024.

### Viitteet
Bromarv skola

**Bromarv skola** on ruotsinkielinen peruskoulu Raaseporin Bromarvissa Uudenmaan maakunnassa. Koulu on Bromarvin alueen ainoa koulu ja se sijaitsee Bromarvin kirkonkylässä noin 33 kilometriä Tammisaaren keskustasta. Koulussa toimii aktiivinen Hem och Skola -yhdistys.

## Historia
Bromarvin koulun rakensi J. R. Wikström Orvlaxista ja se vihittiin käyttöön 20. syyskuuta 1884. Koulurakennus rakennettiin Revbackan rusthollari I. B. Rehnbergin Bromarvin kunnalle 50 vuodeksi vuokraamalle tontille. Myöhemmin kunta lunasti tontin itselleen. Koulun ensimmäiset oppilaat aloittivat koulussa 29. syyskuuta 1884.

## Opettajat
Lista koulun opettajista 1884-2008:

* Tekla Maria Nordlund (1884-1901)
* Signe Sevon (1901-1904)

* Ruth Malm (1904-1905)
* Gerda Johanna Kaukos (sijainen 1904-1905)
* Ingrid Krook (1905-1908)
* Edith Asplund (1908-1950)
* Maria Ruda (1934-1965)
* Elsa Andersson (1934-1934)
* Per-Gustaf Ahrenberg (1950-1956)
* Märta Wikholm, (sijainen 1955-1956)
* Rurik Romberg (1956-1968)
* Rauni Koskinen (1965-1990)
* Per Lindgård, (sijainen 1967-1968)
* Gunilla Roos (1968-1969)
* Per Lindgård (1969-2006)
* Brita Randström (1990-2008)
* Susanne Westerby (2003-2005)
* Yvonne Lindström (2004-2008)
* Patrik Mattsson (v.t. 2006)

## Lähteet
Kilpikonnatankki

**Kilpikonnatankki** on Ukrainan sodan aikana käyttöön tullut nimitys etenkin lennokki-iskuja vastaan vahvistetuista panssarivaunuista. Nimi juontuu kilpikonnamaisesta improvisoidusta lisäpanssaroinnista.

Kilpikonnatankkeja alkoi ilmestyä Ukrainan sodan rintamalle huhtikuussa 2024. Ilmeisesti ensimmäisten venäläisten yksikköjen joukossa kilpikonnatankkeja käytti 5. motorisoitu kivääriprikaati, joka on muodostettu entisistä Itä-Ukrainan separatistijoukoista. Myöhemmin sama tapa panssarivaunujen lisäsuojauksesta on levinnyt myös muihin venäläisiin yksiköihin. Venäläismedian mukaan lisäpanssarointi on suojannut onnistuneesti panssariajoneuvoja lennokki-iskuilta ja panssarintorjuntaohjuksilta. Lisäpanssarointi kasvattaa miehistön selviämismahdollisuutta osumista, ja vaurioita korjataan venäläisten mukaan lyhyessä ajassa.

Kilpikonnatankkien tarkoituksena on toimia läpimurto-operaatioissa vihollisen puolustuslinjoihin edeten vihollistulen alla mahdollisien miinakenttien läpi. Osa kilpikonnavaunuista on varustettu miinanraivauslaitteistoilla.

Venäläisten kilpikonnatankkien lisäsuojauksessa on omat ongelmansa. Panssarivaunu ei voi käyttää lisäpanssarointinsa kanssa tykkitorniaan tavanomaiseen tapaan. Se myös lisää vaunun painoa, estää savukranaattien käytön ja haittaa näkyvyyttä panssarivaunusta.

## Lähteet
Timo Vikström

**Timo Eino Vikström** (9. toukokuuta 1929 Lahti – 13. syyskuuta 2025 Lahti) oli suomalainen yritysjohtaja ja vuorineuvos.

Vikströmin vanhemmat olivat vuorineuvos Eino Vikström ja Aino Nikkilä. Vikström avioitui 1954 Eeva-Riitta Haartin kanssa. Hän tuli ylioppilaaksi Lahden lyseosta 1949 ja valmistui ekonomiksi Helsingin kauppakorkeakoulusta 1953. Vikström oli Lahden Puukalusto Oy:n, vuodesta 1962 Oy Iskun Tehtaiden johtaja 1954–1966 ja toimitusjohtaja ja hallituksen jäsen 1966–1978, Isku-Yhtymä Oy:n hallituksen puheenjohtaja 1972–2002 ja sitten jäsen sekä Isku Oy:n pääjohtaja ja hallituksen puheenjohtaja vuodesta 1978. Hänellä oli myös useita liike-elämän ja muita luottamustehtäviä. Vuorineuvoksen arvonimen Vikström sai 1982, vuoden yrittäjäksi Lahdessa hänet valittiin 1978 ja Lahti-mitalin hän sai 1985.

## Lähteet

## Aiheesta muualla
*
Bismarckinruskea Y

**Bismarckinruskea Y** (C18H18N8) eli **Basic Brown 1** on atsoväreihin kuuluva aromaattinen orgaaninen yhdiste. Yhdistettä voidaan käyttää väriaineena muun muassa biologisissa tutkimuksissa.

## Ominaisuudet, valmistus ja käyttö
Huoneenlämpötilassa bismarckinruskea Y on punaruskeaa tai lähes mustaa kiteistä ainetta. Yhdiste liukenee hieman veteen ja paremmin muun muassa etanoliin ja asetoniin. Ainetta käytetään usein vetykloridisuolana, jonka liukoisuus veteen on parempi, mutta orgaanisiin liuottimiin huonompi.  

Bismarckinruskea Y:tä valmistetaan m-fenyleenidiamiinin, natriumnitriitin ja suolahapon reaktiolla. Reaktio on tyypiltään atsokytkentäreaktio, ja siinä voi muodostua myös muita m-fenyleenidiamiinin atsojohdannaisia. Yhdistettä valmisti ensimmäisen kerran Carl Alexander von Martius vuonna 1863 ja se on yksi ensimmäisistä synteettisistä väriaineista. 

Bismarckinruskea Y:tä käytetään mikroskopiassa esimerkiksi kasvien soluseinien, amyloidin ja värjäämiseen sekä ylipäätään kontrastin lisäämiseen. Se on yksi osa Papanicolaou-värjäystä eli Pap-värjäystä. Yhdistettä käyttää lisäksi nahan, villan, puuvillan, öljyjen ja kenkävahojen värjäämiseen.

## Lähteet

## Aiheesta muualla
* Bismarckinruskea, Coloria.net
Hem och Skola i Finland

**Hem och Skola i Finland** on suomalainen yhteistyöjärjestö ruotsinkielisten koulujen ja oppilaiden kotien välillä. Kattojärjestönä toimii Förbundet Hem och Skola ja sen alla sijaitsevat eri yksittäisten koulujen ja paikkakuntien rekisteröidyt Hem och Skola -yhdistykset.

Järjestön toiminta alkoi vuonna 1969. Järjestön ensimmäinen puheenjohtaja oli Mary Nybergh (1921-2023) ja nykyisin sillä on 230 jäsenjärjestöä. Ruohonjuuritasolla työtä eri kouluissa tekee huoltajien valitsema *klassombud.* Tehtävänä on edistää sosiaalista ilmapiiriä ja positiivista asennetta koulua kohtaan, sekä tehdä yhteistyötä huoltajien ja koulun kanssa. Lisäksi yhdistys tekee yhteistyötä viranomaisten kanssa.

Hem och Skola i Finland on myös jakanut Hem & skola -nimistä jäsenlehteä vuodesta 2011. Lehden nimi oli ennen *Vi och vår skola*.

## Lähteet
Ribäckenin tuulivoimapuisto

**Ribäckenin tuulivoimapuisto** on Pohjanmaalla Maalahden Ribäckenin ja Björknäsin kulmakuntien lähellä sijaitseva tuulivoimapuisto, jossa toimii 5&nbsp;tuulivoimalaitosta. Niiden kokonaiskapasiteetti on 23&nbsp;megawattia ja vuosituotanto on noin 80&nbsp;gigawattituntia. Tuulivoimapuiston on rakentanut OX2, sen omistaa Ribäcken Vindpark AB, joka on IKEA Suomen tytäryhtiö, ja sitä operoi OX2.

## Yleistä
Voimala-alue sijaitsee Flatbergenin kallioisella metsäalueella, joka jää Hömossenin suoalueen ja Ribäckenin puron väliin. Tuulipuiston pituus on 1,9&nbsp;kilometriä, leveys 1,2&nbsp;kilometriä, ja kaikki voimalaitokset sisällensä sulkevan alueen pinta-ala on 1,7&nbsp;neliökilometriä. Voimaloiden huollossa hyödynnetään metsäalueella risteileviä metsäautoteitä.

Tuulivoimalaitokset ovat saksalaisen Nordex Accionan valmistamaa N149-mallia, jonka napakorkeus on 125,5 metriä, tuuliturbiinin halkaisija 149,1&nbsp;metriä, ja jonka kapasiteetti on 4,5&nbsp;megawattia. Voimalat sijaitsevat 20–25&nbsp;metrin korkeudella mpy.

Voimaloiden tuottama sähkö johdetaan maakaapeleissa alueen pohjoispuolella sijaitsevalle Långmossan tuulivoimapuistolle, jossa maakaapeliin liitetään mukaan Långmossan tuottama sähkö. Yhteinen maakaapelilla toteutettu siirtolinja päätyy Petolahden sähköasemalle. Siellä sähkön jännite nostetaan kantaverkkoon sopivaksi.

## Historiaa
Ruotsalainen OX2 suunnitteli tuulipuiston rakentamista Ribäckenin metsäalueelle osana IKEA Suomelle toteutettua Castle-tuulivoimahanketta. Hanke käsitti Ribäckenin lisäksi viereisen Långmossan, Ponsivuoren sekä Verhonkulman tuulipuistot. Tuulipuiston osayleiskaavan valmistelu aloitettiin tammikuussa 2018 ja siitä järjestettiin kuuleminen helmi-maaliskuussa 2018. Kaavaehdotus julkistettiin huhtikuun ja toukokuuna alun aikana. Kunnanhallitus hyväksyi kaavan toukokuussa ja kunnanvaltuusto kesäkuussa 2018. Kaavassa rajoitettiin viiden tuulivoimalaitoksen enimmäiskorkeudeksi 250 metriä.

Hankkeen rakentaminen alkoi keväällä 2019. Vaikka OX2 olikin rakennuttajan roolissa, on rakentamisesta vastannut Suvic Oy kokonaan itse. Sille kuului kokonaisvastuullisesti rakentaa maanrakennustyöt, voimaloiden perustukset, sähköverkko, tietoliikenneverkko ja sähköasema. Kun tuulivoimapuisto valmistui, otti OX2 sen vastaan ja myi sen syyskuussa 2020 IKEA:lle. OX2 vastaa tuulipuiston hallinnoinnista eli sen operoinnista.

## Katso myös
* Luettelo Suomen tuulivoimaloista

## Lähteet

## Aiheesta muualla
* Maalahden tuulipuistot Ribäcken ja Långmossa (kyselytutkimus), IRO, 2021
Luettelo presidentti Martti Ahtisaaren maakuntamatkoista

**Luettelo presidentti [[Martti Ahtisaari|Martti Ahtisaaren]] maakuntamatkoista:**

## 1994

## 1995

## 1996

## 1997

## 1998

## 1999

## 2000

## Lähteet
Perhe (televisiosarja)

**Perhe** (*The Family*) on brittiläinen dokumentaarinen televisiosarja vuodelta 1974, jonka 12 jaksossa seurataan *[[cinéma vérité]]* -tyylillä todellisen Wilkinsin perheen todellisia tapahtumia. Perheeseen kuuluvat bussinkuljettajana toimiva isä Terry ja äiti Margaret, molemmat 39-vuotiaita, sekä lapset 19-vuotias Marion, 18-vuotias Gary, joka on jo naimisissa ja asuu perheineen vanhempiensa luona, sekä 15-vuotias tytär Heather ja 9-vuotias kuopus Christopher.
 

Sarjan esikuvana oli Yhdysvalloissa vuonna 1973 toteutettu, suurta huomiota herättänyt *[[Amerikkalainen perhe]]*, jota ei kuitenkaan ollut vielä esitetty Britanniassa. Siksi tämä brittiversio nosti kotimaassaan samankaltaisen kohun kuin esikuvansa vähän aiemmin Yhdysvalloissa. Myöhemmin nämä sarjat on usein mainittu tositelevision varhaisina esimerkkeinä.

## Lähteet
Madaba

**Madaba** () on kaupunki Jordanian länsiosassa Madaban kuvernementissa. Sen asukasluku oli vuoden 2023 arvion mukaan 127&nbsp;081. Madaba mainitaan Vanhassa testamentissa (Medeba) ja Bysantin valtakunnan kaudella se oli tärkeä kristillinen keskus. Se tunnetaan myös arkeologisista löydöksistään, kuten Madaban kartasta.

## Maantiede

Madaba sijaitsee Keski-Jordanian länsiosassa ylätasangolla noin 760 metrin korkeudella merenpinnasta. Matkaa Jordanian pääkaupunki Ammaniin pohjoisessa on 32 kilometriä.

## Historia

Madaba (Medeba) esiintyy useampaan otteeseen Vanhassa testamentissa. 4. Mooseksen kirja ja Joosuan kirja mainitsevat israelilaisten vallanneen kaupungin amorilaisten kuningas Sihonilta ja että alue annettiin Ruubenin heimolle. 1. aikakirja ja 2. Samuelin kirja mainitsevat Daavidin voittaneen aramealaiset Madaban lähellä käydyssä taistelussa. Israelin jakautuessa kahteen kuningaskuntaan juutalaiset menettivät Madaban hallinnan. Mesan steela mainitsee Israelin kuningas Omrin vallanneen "Medeban [maa]n", mutta että Moabin kuningas Mesa on jälleenvallannut sen. 1. makkabilaiskirja ja Josephuksen *[[Juutalaisten muinaisajat]]* mainitsevat tarinan, jossa "medebalaiset" surmasivat Juudas Makkabin veli Johananin vuonna 166 eaa. Johannes Hyrkanos valtasi Madaban, joka oli osa Juudan kuningaskuntaa Aleksanteri Jannaiosin valtakauteen saakka. Hyrkanos II luovutti sen nabatealaisten hallitsija Aretas III:lle vastineeksi tuesta veljeään Aristobulos II:ta vastaan.

Vuonna 106 jaa. Madabasta tuli osa Rooman Provincia Arabiaa ja  siitä kirjoittivat esimerkiksi Eusebios Kesarealainen, Klaudios Ptolemaios, Hierokles ja Stefanos Byzantionlainen. Bysantin valtakunnan kaudella siitä kehittyi tärkeä kristinuskon keskus. Kaupunki oli piispanistuin 400-luvun puoliväliltä alkaen ja sinne rakennettiin useita kirkkoja. Monissa kirkoissa oli mosaiikkilattiat. Masabassa näistä mosaiikeista ehkä merkittävin kuvasi alueen karttaa ja tuli tunnetuksi Madaban karttana. Madaban kartta on yleensä ajoitettu 500-luvun puolivälille, tai joskus harvemmin 600-luvulle. Arkeologisten löydösten perusteella tiedetään, että paikka oli huomattava kristillinen keskus vielä umaijadien kaudella.

Madaba tuhoutui maanjäristyksessä vuonna 1880. Paikalle muutti kuitenkin uusia asukkaita al-Karakista. Uudet asukkaat olivat kristittyjä arabeja.

## Väestö
Jordanian tilastokeskuksen mukaan Madaban asukasluku oli vuonna 2023 arviolta 127&nbsp;081. Maddaba on osa samannimistä kuntaa, joka käsittää muita paikkakuntia. Kunnan asukasluku oli samana vuonna arviolta 180&nbsp;504. Vuonna 2004 asukasluku oli 70&nbsp;338.

## Lähteet
Sunburst

**Sunburst** on kreikkalainen vuonna 2010 perustettu metallimusiikin yhtye. Yhtyeen tyylilajit ovat progressiivinen metalli ja power metal.

## Diskografia
### Studioalbumit
* 
* 

## Lähteet

## Aiheesta muualla
* 
*
Toni Laaksonen (toimitusjohtaja)

**Toni Laaksonen** (s. 1982) on suomalainen yritysjohtaja. Hän on toiminut muun muassa Glastonin toimitusjohtajana. 

## Ura
2010-luvulla Laaksonen johti Metson elinkaaripalvelujen myyntiä ja tuotekehitystä.

Metson jälkeen hän toimi varatoimitusjohtajana kanadalaisessa murskakoneita valmistavassa McCloskeyssä, jonka Metso osti lokakuussa 2019. Yhtiö oli maailman suurin yksityisomistuksessa ollut toimija alallaan. Suurin osa McCloskeyn tuotannosta tehtiin Pohjois-Irlannissa, jossa Laaksonen työskenteli. Kaupan jälkeen Laaksonen muutti Kanadaan, jossa hänen tehtävänsä oli johtaa McCloskey ja Lippmann -brändien kansainvälistä liiketoimintaa Metso Mineralsin myyntijohtajana. Sittemmin hän alkoi johtaa Metso-yhtiössä Materials processing products -liiketoimintaa.

Elokuussa 2024 Laaksonen siirtyi Glastonin toimitusjohtajaksi. Kesäkuussa 2025 hänen seuraajanaan aloitti Miika Äppelqvist.

## Luottamustehtäviä

*Laaksonen on toiminut Junttanin hallituksessa vuodesta 2022 lähtien. 
*Nordic Trading Group Oy:ssä hän on toiminut hallituksen puheenjohtajana vuodesta 2017 lähtien. 

## Lähteet

## Aiheesta muualla
* Laaksosen LinkedIn-profiili
Virtual Studio Technology

**Virtual Studio Technology** (**VST**) on Steinbergin kehittämä tekniikka audiotyöaseman (DAW) laajennuksille, joka julkaistiin vuonna 1996 Steinberg Cubasen version 3.02 kanssa. VST-laajennuksia on erilaisia tyyppejä, joita ovat instrumentit (VSTi), efektit ja MIDI-ohjaus. Tekniikka on käytössä useiden eri valmistajien äänityöasemissa. Steinberg on julkaissut ohjelmistokehityspaketin (SDK) kolmansille osapuolille omien laajennuksien kehittämistä varten. VST-laajennuksia on syntetisaattoreita, näytteistystä ja ääniefektejä varten, jolloin kalliiden laitteiden sijaan riittää ohjelmiston käyttäminen. Steinberg on julkaissut VST-standardista eri versioita.

## Lähteet
Stefania Allinówna

**Stefania Allinówna** (19. marraskuuta 1895 Łódź – 20. huhtikuuta 1988 Varsova) oli puolalainen pianisti ja säveltäjä.

Allinówna opiskeli pianonsoittoa Varsovassa Aleksander Michałowskin johdolla sekä sävellystä Felicjan Szopskin ja Kazimierz Sikorskin johdolla. Hän täydensi opintojaan Berliinissä ja Potsdamissa. Allinówna konsertoi eri maissa nuoresta saakka. Hän perusti eri puolilla Puolaa esiintyneen pianoduon Władysława Markiewiczównan kanssa. Allinówna joutui Varsovan kansannousun jälkeen pakkotyöhön Saksaan.

Allinównan sävellystuotantoon kuuluu pianoteoksia. Hän teki myös opetustyötä Katowicessa. Hänelle myönnettiin vuonna 1954 Jälleensyntyneen Puolan ritarikunnan ritarin risti.

## Lähteet
Witold Friemann

**Witold Friemann** (20. elokuuta 1889 Konin – 22. maaliskuuta 1977 Laski) oli puolalainen säveltäjä ja pianisti.

Friemann opiskeli Varsovan konservatoriossa Zygmunt Noskowskin ja Roman Statkowskin johdolla sävellystä ja orkestroimista sekä Aleksander Michałowskin johdolla pianonsoittoa. Friemann sai myös vuoteen 1913 saakka Leipzigissä ja Meiningenissa opetusta sävellyksessä Max Regeriltä ja pianonsoitossa Josef Pembaur nuoremmalta. Friemann teki menestyksekkään ensiesiintymisen Leipzigissä vuonna 1914. Ensimmäinen maailmansota keskeytti hänen uransa, mutta hän palasi konserttiesiintymisten pariin Lvivissä vuonna 1921. Hän opetti pianonsoittoa Puolalaisen musiikkiseuran konservatoriossa Lvivissä vuoteen 1929. Friemann alkoi samoihin aikoihin saada tunnettavuutta säveltäjänä, jonka tuotantoon kuului pianomusiikkia ja yksinlauluja. Hän esitti pianoteoksiaan usein itse, ja hänen laulujensa esittäjiin kuului Ada Sari.

Vuonna 1929 Friemann muutti Katowiceen, jossa hän perusti johtamansa Sleesialaisen musiikkikonservatorion. Sinne perustettiin hänen aloitteestaan Puolan ainoa sotilasmusiikin koulu. Vuonna 1933 Friemann muutti Varsovaan, jossa hän työskenteli Puolan radion palveluksessa. Toisen maailmansodan aikana hän osallistui maanalaiseen konserttitoimintaan. Vuodesta 1946 Friemann työskenteli kuoronjohtajana ja pianonsoiton opettajana Laskin sokeiden instituutiossa. Hän jäi Laskiin eläkkeelle jäätyään. Friemann sai monia palkintoja ja tunnustuksia, kuten kaksi Kultaista ansioristiä (1938, 1958) ja Jälleensyntyneen Puolan ritarikunnan upseerin ristin (1960).

## Lähteet
Hurdalin kirkko

**Hurdalin kirkko** () on Hurdalin kunnassa Norjassa sijaitseva puinen pitkäkirkko vuodelta 1681.

## Kuvia

Hurdal kirke interiør - 1.jpg|Alttari


## Lähteet

## Aiheesta muualla
Skrukkelin kappeli

**Skrukkelin kappeli** () on Hurdalin kunnassa Norjassa sijaitseva puinen pitkäkirkko vuodelta 1923.

## Kuvia

Interiør Skrukkelia Kapell B.jpg|Kirkkosali


## Lähteet

## Aiheesta muualla
Hustadin kirkko (Hustadvika)

**Hustadin kirkko** () on Hustadvikan kunnassa Norjassa sijaitseva puinen pitkäkirkko vuodelta 1874.

## Lähteet

## Aiheesta muualla
Jack Kirrane

**John Joseph "Jack" Kirrane Jr.** (20. elokuuta 1928 Brookline, Massachusetts – 25. syyskuuta 2016) oli yhdysvaltalainen jääkiekkoilija, pelipaikaltaan puolustaja. Hän edusti Yhdysvaltain maajoukkuetta kaksissa talviolympialaisissa ja kaksissa maailmanmestaruuskilpailuissa. Hän voitti olympiakultaa Squaw Valleyssa 1960. Hän teki turnauksessa yhden maalin ja syötti kolme. Ensimmäisen kerran Kirrane pelasi olympialaisissa St. Moritzissa 1948, jolloin Yhdysvaltain joukkue lopulta hylättiin tuloksista paikalla olleiden kahden yhdysvaltalaisjoukkueen edustuskiistan vuoksi.

## Lähteet
Itävallan parlamenttivaalit 2024

**Itävallan vuoden 2024 parlamenttivaalit** järjestettiin 29. syyskuuta. Vaaleissa valittiin kaikki kansallisneuvoston 183 paikkaa seuraavaksi viideksi vuodeksi.

## Tausta
Itävallassa hyväksyttiin alkuvuodesta 2023 laki, jonka nojalla mahdollistettiin ennakoäänestys kolme viikkoa ennen vaaleja. Tuona aikana äänestäjät voivat myös pyytää kotikunnaltaan mahdollisuutta äänestää kirjeitse.

Koska kansanpuolueen ja vihreiden muodostama hallitus oli melko epäsuosittu, mediassa povattiin maahan ennenaikaisia vaaleja keväälle 2024. Hallitus kuitenkin vakuutti istuvansa kautensa loppuun asti. Hallitus löi vaalipäivän lukkoon 28. kesäkuuta 2024.

## Ehdokasasettelu ja äänioikeus
Ehdokkaksi voivat asettua kaikki vähintään 18-vuotiaat Itävallan kansalaiset, jotka asuvat maassa ja ovat päteviä toimimaan osavaltioparlamentin edustajana.

Äänioikeutettuja vaaleissa ovat sellaiset henkilöt, jotka ovat Itävallan kansalaisia ja viimeistään vaalipäivään mennessä täyttäneet 16 vuotta.

## Alustavat tulokset
Taulukossa vain ne puolueet, jotka saivat edustajiaan läpi vaaleissa.

Äänestysaktiivisuus vaaleissa oli sisäministeriön mukaan 77,7 %.

## Jälkipyykki
Sunnuntai-iltana parlamenttirakennuksen edustalle kokoontui noin 300 ihmistä osoittamaan mieltään FPÖ:tä vastaan. Mielenosoittajat kutsuivat puolueen puheenjohtaja Kickliä natsiksi. Presidentti Alexander Van der Bellen ilmoitti varmistavansa, että nimittää hallituksen, joka kunnioittaa "liberaalin demokratian perusteita". Van der Bellen oli aiemmin ilmaissut suhtautuvansa varauksellisesti Kickliin. ÖVP:n johto kertoi kuitenkin perinteiden nimissä haluavansa, että ensimmäinen mahdollisuus muodostaa hallitus annetaan FPÖ:lle.

Nehammerin yritys muodostaa hallitus kansanpuolueen, sosiaalidemokraattien ja NEOS:n kesken kariutui 3. tammikuuta. Nehammer erosi kanslerin virastaan seuraavana päivänä. 6. tammikuuta presidentti Van der Bellen nimitti uudeksi hallitustunnustelijaksi Kicklin. Mikäli Kicklin ei onnistu muodostaa hallitusta, Itävaltaan odotetaan uusia vaaleja.

## Lähteet